לקראת יום העצמאות נחנך בת"א פרויקט "שביל העצמאות". זה מסלול הליכה באורך כקילומטר אחד, שעובר על פני עשר תחנות היסטריות מתולדות המדינה והעיר העברית הראשונה. המסלול מסומן באמצעות מרצפות עשויות פליז, ויש עליו תאורה מיוחדת כדי לאפשר גם סיורים ליליים.
הדרכה על התחנות ב'שביל העצמאות' תהיה במפות שמודפסות בשמונה שפות. 'שביל העצמאות' מתחיל בקיוסק הראשון שבתחילת שדרות רוטשילד, וחולף על פני גימנסיה הרצליה עם מזרקת הפסיפס של נחום גוטמן, בית עקיבא וייס, בית הכנסת הגדול, מוזיאון ההגנה, בנק ישראל, פסל דיזנגוף, ומסתיים מול ביתו של ראש העיר מאיר דיזנגוף, שהוסב למוזיאון, ובתוכו הוכרזה המדינה בתש"ח.
בטקס חנוכת השביל השתתפו מכובדים מהממשלה ומהעיריה. השר זאב אלקין אמר: "זו הדרך הנכונה לחגוג יומולדת למדינה, לא רק באמצעות מנגלים וזיקוקים. אנחנו פותחים פה מסורת לעסק בסיפור הציוני, שתמשיך שוב כל שנה לקראת יום העצמאות. הממשלה תשמח להשתתף ביוזמות כאלה". השר אלקין גילה כי בעוד שבועות אחדות יחלו לעשות בבית העצמאות שיפוץ יסודי גדול, כדי להתאימו למעמד ההיסטורי החשוב שלו, ולהתאימו גם לכמות המבקרים הישראלים שיגיעו אלו. לדבריו, הממשלה שואפת להתאימו לציפיות של תיירים מחו"ל בהשוואה לאתרים היסטוריים דומים ברחבי העולם.
מנכ"ל משרד התיירות, אמיר הלוי, אמר: ”יש מסלולים כאלה בפילדלפיה, טקסס, בוסטון, קליפורניה, ועכשיו גם בתל אביב. משרד התיירות גאה להיות שותף בפרויקט הזה. אנחנו זקוקים לעוד מוצרי מורשת ערכיים ויפים כמו זה, שימשכו תיירים מהעולם ליהנות מהשביל, ויגרמו להם להשאר בישראל עוד ימים אחדים". אמיר אמר עוד כי בפרויקט הזה נעשה שילוב של "רוח ירושלים עם רוח תל אביב", דבר שעורר קצת חוסר נחת אצל אחדים בקהל התל אביבי.